בס"ד

**הלל הזקן על גג בית המדרש**

**אקספוזיציה**

1.אָמְרוּ עָלָיו עַל הִלֵּל הַזָּקֵן, שֶׁבְּכָל יוֹם וָיוֹם הָיָה עוֹשֶׂה וּמִשְׂתַּכֵּר בִּטְרַפָּעִיק.

2. חֶצְיוֹ הָיָה נוֹתֵן לְשׁוֹמֵר בֵּית הַמִּדְרָשׁ וְחֶצְיוֹ לְפַרְנָסָתוֹ וּלְפַרְנָסַת אַנְשֵׁי בֵּיתוֹ.

3. פַּעַם אַחַת לֹא מָצָא לְהִשְׂתַּכֵּר וְלֹא הִנִּיחוֹ שׁוֹמֵר בֵּית הַמִּדְרָשׁ לְהִכָּנֵס;

4. עָלָה וְנִתְלָה וְיָשַׁב עַל פִּי אֲרֻבָּה, כְּדֵי שֶׁיִּשְׁמַע דִּבְרֵי אֱלֹהִים חַיִּים מִפִּי שְׁמַעְיָה וְאַבְטַלְיוֹן.

**תיאור**

**המקרה**

5. אָמְרוּ: אוֹתוֹ הַיּוֹם עֶרֶב שַׁבָּת הָיָה, וּתְקוּפַת טֵבֵת הָיְתָה, וְיָרַד עָלָיו שֶׁלֶג מִן הַשָּׁמַיִם.

6. כְּשֶׁעָלָה עַמּוּד הַשַּׁחַר אָמַר לוֹ שְׁמַעְיָה לְאַבְטַלְיוֹן:

7. אַבְטַלְיוֹן אָחִי, בְּכָל יוֹם הַבַּיִת מֵאִיר וְהַיּוֹם אָפֵל, שֶׁמָּא יוֹם מְעֻנָּן הוּא?

8. הֵצִיצוּ עֵינֵיהֶן וְרָאוּ דְּמוּת אָדָם בָּאֲרֻבָּה.

9.עָלוּ וּמָצְאוּ עָלָיו רוּם שְׁלֹש אַמּוֹת שֶׁלֶג.

10. פְּרָקוּהוּ וְהִרְחִיצוּהוּ וְסָכוּהוּ וְהוֹשִׁיבוּהוּ כְּנֶגֶד הַמְּדוּרָה.

**סיום - מסר**

11. אָמְרוּ: רָאוּי זֶה לְחַלֵּל עָלָיו אֶת הַשַּׁבָּת.

(בבלי, יומא ל"ה, ע"א)

טרפעיק- סוג של מטבע, סכום כסף קטן.

**הקדמה:**

הסיפור מגיע בהמשך לשאלה ששאלו הרבנים אדם שלא הגיע ללמוד תורה וטען שזה בגלל שקשה לו להתפרנס. החכמים שאלו את אותו אדם, האם אתה יותר עני מהלל?

ואז סיפרו את הסיפור להראות כמה הלל היה עני מרוד ובכל זאת כמעט מסר את נפשו על לימוד התורה.

התקופה המדוברת היא תקופת בית שני ונשיאי בית המדרש היו אז שמעיה ואבטליון.

**תקציר הסיפור:**

הלל היה עני במיוחד ובכל זאת הקצה מחצית מהשכר שלו לשלם ללימוד תורה בבית הכנסת. פעם אחת הוא לא הרוויח כסף והשומר לא הרשה לו להיכנס. כדי ללמוד תורה בכל זאת הוא עלה לגג סמוך לארובה שיוכל לשמוע את דברי התורה מבפנים. אותו היום היה ליל שבת וחורף וירד שלג.

כך היה על הגג כל הלילה. כשעלה השחר שמו לב שמעיה ואבטליון שבית המדרש נשאר אפל, כלומר שמשהו חוסם את האור. הם הסתכלו על הארובה וראו שם דמות אדם עלו אל הגג ומצאו את הלל כשהוא מכוסה בשלוש אמות של שלג!

מיד הורידו אותו ורחצו אותו במים חמים וחיממו אותו כנגד המדורה

מסקנתם היתה ש" רָאוּי זֶה לְחַלֵּל עָלָיו אֶת הַשַּׁבָּת."

כלומר, בשביל הלל נכון לחלל שבת כדי להצילו.

**הדמויות במדרש**:

הלל- משקיע רבות בלימוד התורה.

שמעיה ואבטליון כנציגי בית המדרש.

נקרא את המדרש בהתייחסות לכל אחת מהדמויות-

**קריאה ראשונה המתייחסת רק להלל:**

**שורות 1-2: אקספוזיציה (פתיחה, נותנת רקע על הדמויות, הזמן, המקום):**

אנו לומדים מהאקספוזיציה שהילל הוא עני, שעובד קשה לפרנסת ביתו. הוא מקדיש את מחצית משכורתו ללימוד התורה.

במדרש (שורה שניה) כתוב קודם את חציו של בית המדרש, מדוע?\_בית המדרש הוא ערך עליון עבורו ומקור חיותו של הלל.

**שורות 3- 10: תיאור המקרה:**

כנגד הביטוי "כל יום ויום" המופיע בשורה 1 מופיע כאן הביטוי "פעם אחת". כלומר- מדובר במקרה חד פעמי.

בשורה 3 יש **חזרה** על המילה "לא" - "לא מצא להשתכר ולא הניחו שומר בית המדרש להיכנס".

לא מסופר לנו כיצד טיפל בביתו ובכסף שהיה חסר לו, מסופר רק שבלי התורה הוא לא יכול.

אחרי ששומר בית המדרש אומר כי אינו יכול להיכנס, מהן האפשרויות העומדות לפניו?

לחזור הביתה? להתווכח עם השומר? הוא בוחר לנסות להקשיב למה שנעשה בבית המדרש בדרך אחרת.

בשורה 4 יש **ריבוי פעלים** :ע לה ונתלה וישב על פי ארובה.

ריבוי פעלים זה מדגיש את מסירותו הרבה של הילל ללימוד התורה ואת האקטיביות שלו ללמוד תורה למרות הקשיים. הלל רוצה לשמוע דברי אלוקים חיים, זה מה שמחייה אותו ועל זה הוא מוסר את נפשו.

**שורה 11: סיום:**

אמרו: "ראוי זה לחלל עליו את השבת". אין כאן דיון הלכתי, שהרי על כל יהודי ללא הבדל יש לחלל את השבת, (פיקוח נפש דוחה שבת) אבל יש כאן הכרה בגדולתו של הלל ובמסירותו לתורה.

**קריאה שניה מתייחסת לשמעיה ואבטליון כמייצגים את בית המדרש:**

באופן כללי: בתחילת שורות 1, 5, ו-11 ישנה **חזרה** על המילה אמרו. יש כאן הדגשה של עולם בית המדרש.

**שורות 1-2 אקספוזיציה:**

אנחנו לומדים שבכניסה לבית המדרש יש שומר שגובה כסף, ומדובר במחיר גבוה שהרי זו מחצית פרנסתו של הלל. נראה שיש כאן אפילו ביקורת על השומר שגובה כסף, וכן על כך שהרי הוא כבר מכיר את הלל, שמגיע כל יום אז למה הוא לא נותן לו פעם אחת להיכנס בחינם?

מדוע גובים כסף בכניסה לבית המדרש?

כתבו את דעתכם \*דרך לקיים את בית המדרש לתחזוק המקום \*בעבר רק מי שהיה לו אבא, ירא שמיים ויש לו כסף יכול היה ללמוד תורה זה השתנה וב"ה התורה היא לכולם.

**שורות 3-10: תיאור המקרה:**

יש הבדל בין עולם בית המדרש לבין העולם שבחוץ וכאילו אין חיבור ביניהם. יש ביניהם **ניגודים** רבים:

|  |  |
| --- | --- |
| בית המדרש | העולם שבחוץ |
| מקור של אור: "בכל יום מאיר" | חשוך: "אפל", "מעונן" |
| מקור של חום: "כנגד המדורה" | קר: "תקופת טבת", "ירד שלג מן השמיים" |
| מקור החיים: "דברי אלוקים חיים" | סכנת מוות: "רום שלוש אמות שלג" |

שורה 7: אַבְטַלְיוֹן אָחִי, בְּכָל יוֹם הַבַּיִת מֵאִיר וְהַיּוֹם אָפֵל, שֶׁמָּא יוֹם מְעֻנָּן הוּא?

האם בית המדרש אפל בגלל החורף או שאולי בגלל שהלל לא היה שם ותרם לאור התורה?

בחלק השני של המדרש בשורות 9- 10 יש **שוב ריבוי פעלים**, אבל כאן מצידם של שמעיה ואבטליון: עלו, פרקוהו, הרחיצוהו, סכוהו, הושיבוהו . מה מטרת ריבוי הפעליםלתאר את גדולתם של שמעיה ואבטליון שהיו גדולי הדור בדורו של הלל אב בית הדין והנשיא והם עוסקים בגופם בהצלתו של הלל – תיאור זה מעצים את דמותם ,הם מחללים את השבת על אדם שהיה מקור האור בבית המדרש.

**שורה 11 סיום.**

שמעיה ואבטליון מבינים שהתורה האמיתית והלימוד הגדול הוא אצל הלל שמסר נפשו ללימוד התורה מחוץ לבית המדרש. ולכן הוא ראוי שיחללו עליו שבת.

**מי גיבור המדרש?**

לכאורה הגיבור הוא הלל מפני שהסיפור מספר עליו ועל מסירות הנפש שלו כדי ללמוד תורה.

אבל הלל הוא דמות שלא עוברת שום תהליך של ברור ולימוד ולא מסיק מסקנות בעקבות מה שקרה לו.

הגיבורים- שמעיה ואבטליון המייצגים את ביתהמדרש –

בהתחלה יש **ביקורת** על כך שגובים כסף על לימוד תורה. על כך שבית המדרש מנותק מהעולם שבחוץ ולא מעניינים אותו ה"אנשים הפשוטים"

אח כך הם עוברים שינוי-

הם רואים דמות אדם בארובה, הם טורחים רבות ומצילים אותו ממוות מקור .

לבסוף הם מגיעים למסקנה שהלל הוא אדם ראוי לכל הטרחה ולחילול השבת. למרות שהוא עני ופשוט.

**מהו המסר? מה אנחנו צריכים ללמוד מהמדרש?**

האם בית המדרש ראוי רק לאנשים מסויימים או שעליו להיות פתוח לכולם?

קראו את המקורות הבאים והסבירו במילים שלכם:

1. **אבות דרבי נתן נוסח א' ב' / ט':**

והעמידו תלמידים הרבה -

שבית שמאי אומרים, אל ישנה אדם אלא למי שהוא חכם ועניו ובן אבות ועשיר.

ובית הלל אומרים, לכל אדם ישנה. שהרבה פושעים היו בהם בישראל, ונתקרבו לתלמוד תורה, ויצאו מהם צדיקים וחסידים וכשרים.

מה אומרים בית שמאי?התורה מיועדת רק לאנשים מסויימים ולא לכולם :1.חכם ועניו 2. שיש לו אב. 3 עשיר

מה אומרים בית הלל? כולם רשאים ללמוד תורה, הרי ידוע שהיו הרבה חוטאים ובזכות התורה התקרבו ושבו בתשובה והפכו לצדיקים, לכן יש לאפשר את לימוד התורה לכל מי שחפץ בכך.

2. **אבות דר' נתן נוסח ב' ד':**

בית שמאי: אין שונין (מלמדים) אלא לכשרים ולבני אבות ולבני בני אבות.

בית הלל: לכל אדם.

מה אומרים בית שמאי? \_לומדי תורה רק צדיקים וכשרים ,לאדם שיש לו אבא או סבא.

מה אומרים בית הלל? כל אדם רשאי ללמוד תורה.

**לסיכום,**

המדרש בא להציג בפנינו מצב שבו אדם צדיק כמו הלל לא יכול ללמוד תורה בשל מצבו הכלכלי. הלל מלמד את כולנו במסירות הנפש שלו שהתורה צריכה להיות זמינה לכולם ולא רק למיוחסים או לעשירים. וזה הלימוד הגדול- עלינו לנהוג כבית הלל ולאפשר לכל מי שחשקה נפשו ללמוד תורה.

ניתן להשליך מכך על ימינו- האם מגיעה השכלה לכל אחד שמעוניין בה או שיש להגביל אותה לבעלי אמצעים?

**אמצעים אמנותיים**

1. **מבנה הסיפור:**

מבנה כיאסטי כלומר מקביל זה לזה בצורת איקס.

|  |  |
| --- | --- |
| **הלל** (שורות 1-5) | **שמעיה ואבטליון** (שורות 6-10) |
| 1) **אמרו** עליו על הלל הזקן שבכל יום ויום היה עושה ומשתכר בטרפעיק,  2) חציו היה נותן לשומר בית המדרש, וחציו לפרנסתו ולפרנסת אנשי ביתו.  3) פעם אחת לא מצא להשתכר, | 15) **אמרו:** ראוי זה לחלל עליו את השבת. |
| 5) **עלה** | 12) **עלו**  13) ומצאו עליו רום שלש אמות שלג. |
| 6)ונתלה וישב על פי **ארובה** | 11)הציצו עיניהן וראו דמות אדם **בארובה**, |
| 7)כדי שישמע דברי אלהים חיים מפי **שמעיה ואבטליון**. | 9) כשעלה עמוד השחר אמר לו **שמעיה לאבטליון:**  10) אבטליון אחי! בכל יום הבית מאיר, והיום אפל, שמא יום המעונן הוא? |

מטרת המבנה הכיאסטי להראות את הניגוד בין עולם בית המדרש לעולם שבחוץ. לכאורה עושים את אותם מעשים ופעולות אבל בפועל הם רחוקים זה מזה ולא מחוברים.

1. **מוטיב העליה.**

**מוטיב= מילה/רעיון/חפץ החוזרים על עצמם במהלך היצירה ויש להם משמעות.**

ישנו מתח בין עליה וירידה לאורך כל המדרש. הלל עולה ונתלה על פי הארובה.

שמעיה ואבטליון פורקים אותו משם כלומר מורידים אותו.

הלל עולה לגג ובעצם מתעלה מעל החומריות והקור המקפיא כדי ללמוד תורה שהיא מקור החיים שלו.

ישנה עליה נוספת המתוארת במדרש: "כשעלה עמוד השחר"

יש דיון בין החכמים ממתי יכול להגיד אדם קריאת שמע, המשנה בברכות אומרת: "עד שיעלה עמוד השחר" קריאת שמע של שחרית יכול להגיד "משיראה את חברו ד' אמות ויכירנו"

כלומר- אי אפשר לקבל עול מלכות שמים בלי להכיר את חברך.

עולה עמוד השחר, שמעיה ואבטליון רואים דמות אדםבארובה. רואים אותו בצורה אנושית ומכירים במאמציו ללמוד תורה. ואז הם יכולים לקבל עול מלכות שמיים.

**3.ניגודים** הניגודים בין העולם שבחוץ המיוצג על ידי הלל לבין העולם שבבית המדרש המיוצג על ידי שמעיה ו-אבטליון. **מצד אחד** העולם שבחוץ מתואר כקר, קפוא, מעונן, ואילו בית המדרש מתואר כמפיץ חום, מואר, ואף מקור החיים כי שם לומדים "תורת חיים". **מצד שני** בית המדרש לא מאפשר לכל אחד להיכנס והלל נאלץ לסכן את חייו כדי לשמוע דברי תורה. הניגוד בין הלל שמוכן לעשות הכל כדי ללמוד תורה ובין בית המדרש שלא מוכנים לחרוג מהנוקשות וללמד את כל מי שרוצה תורה.

**4.ריבוי פעלים.**

בדרך כלל מטרת ריבוי פעלים היא להראות דחיפות ורצון עז לעשות משהו. אצל הלל זה היה כשרצה מאוד ללמוד תורה ואצל שמעיה ואבטליון זה היה כשראו את הלל והזדרזו לטפל בהלל, ובכך בעצם פיצו קצת על כך שהשומר לא נתן לו להיכנס ולא הותר לו ללמוד תורה בפנים. **מבנה הסיפור**

שורות 11-6 מתרחשות **בתוך** בית המדרש

שורות 5-1 מתרחשות **מחוץ** לבית המדרש

|  |  |
| --- | --- |
| **שורות** | **מבנה** |
| 2-1 | אקספוציה - |
| 3 | סיבוך |
| 4 | נקודת שיא |
| 5 | שורת מעבר (תיאור יום ,ערב שבת, מזג אוויר לצורך העצמה) |
| 8-6 | נקודת מפנה |
| 10-9 | התרה וסיום |
| 11 | סיום ומסר |